**ПРАВИЛНИК**

**за провеждане на конкурс**

**„Студент на годината 2020г.“**

**на Фондация “ЕВГЕНИЙ МОСИНОВ“**

Конкурсът е предназначен за студенти в областта на правото и юридическите науки, като основната идея е всяка година да бъдат поощрявани и награждавани студенти с доказани високи академични успехи, познание на чужди езици, афинитет към научни разработки и открития, участие в национални и международни научни семинари и конференции, извоювани постижения и отличия, участие в студентски и неправителствени организации и др.

Документите на кандидатите ще бъдат разгледани и оценени от висококвалифицирана комисия в областта на правото, която ще определи победителят.

**Изисквания към кандидатите:**

- Молба-формуляр /по образец/ за кандидатстване в конкурс „Студент на годината 2020г.“

- Кандидатът изпраща кратко CV на български език .

- Копия на документи/сертификати, отговарящи на критериите за участие в конкурса, валидни за период от една година назад.

* Успех от предходните два семестъра /представя се

академична справка или удостоверение, заверени в Деканата на съответния факултет; за участници от 1-ви курс се вземат оценките от кандидатстудентска кампания/.

- Езикови умения /прилага се наличен сертификат/

- Членство в различни организации (например Студентски съвет, различни неправителствени организации – прилага се уверителна бележка, подписана от Председателя на организацията)

- Образователни семинари, конгреси, и конференции, повишаващи нивото на компетенциите (прилага се сертификат от участие)

- Други награди и отличия (прилагат се сертификати, медали и др)

- Декларация за събиране, използване и съхранение на личните данни, съгласно регламент (ЕС) 2016/679.

**Срокове за подаване и разглеждане на документите:**

Студентите изпращат всички документи в срок до 31.03.2021г.,чрез куриер на адрес: гр.Бургас - 8000, ул.“Оборище“ № 90, ет.2 , за Фондация „Евгений Мосинов“.

Журито за определяне на победителите в конкурса „Студент на годината 2020г.” на Фондация „Евгений Мосинов“ ще заседава в периода от 01.04.2021г. до 10.04.2021г.

Обявяването и награждаването на призьорите в областта на правото и юридическите науки ще бъде на тържествена церемония през месец април 2021 г. в гр.София.